Fridericus Mitterrand
Fridericus Mitterrand, vulgo plenius Frédéric Bernard Mitterrand (natus die 21 Augusti 1947) est ostentator televisualis, scriptor et politicus Francicus qui annis 2009-2012 minister culturae meruit. Nepos est, filius fratris, praesidis Francisci Mitterrand.

Lutetiae natus, Roberti Mitterrand ingeniarii et Edithae Cahier filius, Fridericus Mitterrand est alumnus Universitatis Parisiensis X et Instituti Scientiarum Politicarum in urbe natali. Iam annum tertium decimum agens inter histriones principales fuit pelliculae Fortunat in qua partes Mauritii Valcourt egit. Annis posterioribus histrio cinematographicus fuit, sed rarius. Vox eius auditur in pellicula Le fabuleux destin d'Amélie Poulain, anno 2001 divulgata.

Ab anno 1971 ad 1986 theatra cinematographica in urbe Lutetia possedit et gessit, pelliculas praesertim classicas et ab optimis moderatoribus confectas ostentans, sed sine proventu pecuniario. Ab anno 1981 crebriter ostentator televisualis meret. Ipse pelliculam Lettres d'amour en Somalie anno 1982 edidit et anno insequenti in librum mythistoricum accommodavit. 

Anno 2008 director Academiae Francicae Romae in urbe factus est, iussu praesidis Nicolai Sarkozy, sed a die 23 Iunii 2009 minister culturae, primo ministro Francisco Fillon, quod officium usque ad 10 Maii 2012 retinuit.

Libri Friderici Mitterrand 
 Lettres d'amour en Somalie, Le Regard, 1983. ISBN 2903370044
 Tous désirs confondus, Actes Sud, 1988
 Mémoires d’exil, Robert Laffont, 1990. ISBN 978-2-221-09023-7
 Destins d’étoiles. 4 voll. Fixot, 1991-1992
 Monte Carlo: la légende, Assouline, 1993
 (editor cum Soraya Elyes-Ferchichi) Une saison tunisienne, Actes Sud, 1995
 L'ange bleu: un film de Joseph von Sternberg, Plume, 1995
 Madame Butterfly, Plume, 1995
 Les aigles foudroyés: la fin des Romanov des Habsbourg et des Hohenzollern, Pocket, 1998
 Un jour dans le siècle, Robert Laffont, 2000
 La mauvaise vie, Robert Laffont, 2005. ISBN 2-7441-8704-6
 Lettres d’amour en Somalie, Pocket, septembre 2006
 (cum Abdellah Taïa) Maroc, 1900-1960: un certain regard, Actes Sud, 2007
 Le Festival de Cannes, Robert Laffont, 2007
 Le désir et la chance, Robert Laffont, 2012. ISBN 978-2-2211-2951-7
 La récréation, Robert Laffont, 2013. ISBN 978-2-221-13307-1

Bibliographia 
 "Pour Frédéric Mitterrand, François Fillon est « beau » et Laurent Wauquiez un « allumeur »" in  Le Figaro (24 oct. 2013)

Nexus externi 

 

Politici Franciae
Auctores Francogallici
Alumni universitatum et scholarum Parisiensium
Alumni Instituti Scientiarum Politicarum Parisiensis
Ostentatores televisuales
Actores Franciae